MAA- JA KESKKONNAKOMISJONI
koosoleku protokoll

Tabasalu								          23. jaanuar 2014 nr 1

Algus kell 15.30, lõpp kell 16.45.

Koosoleku juhataja: komisjoni esimees Anne-Ly Mitt.
Koosoleku protokollija: volikogu kantselei juhataja Ive Eevel.
Osa võtsid komisjoni liikmed: Val Rajasaar, Helikar Õepa, Arne Kask, Juta Kase, Evelin Tiirik, Ain Kabal, Alari Alviste. 
Puudusid: Kaido Kruusoja, Lembit Vaab, Tõnu Vilipuu.
Osalesid: abivallavanem Erik Sandla, planeerimis- ja ehitusosakonna juhataja Veiko Toomingas, vallasekretär Ene Veges, jurist Õnnela Vaarik, keskkonnaspetsialist Lembe Reiman.

Koosoleku alguseks oli kohal 7 komisjoni liiget.

Koosoleku päevakord:
1.	Volikogu määruse eelnõu „Harku valla koerte ja kasside pidamise eeskiri“;
2.	Volikogu määruse eelnõu „Harku valla lemmikloomade registri põhimäärus“;
3.	Vahi külas Vabriku II maaüksuse ja lähiala detailplaneeringu algatamine;
4.	Vahi külas Vabriku II maaüksuse ja lähiala detailplaneeringule keskkonnamõju strateegilise hindamise algatamata jätmine;
5.	Tiskre külas Alasniidu elamurajooni lõunaosa detailplaneeringu algatamine;
6.	Viti külas Sooja tee 11 ja Sooja tee 13 maaüksuste detailplaneeringu algatamine.
Keegi päevakorra vastu ei olnud ning asuti päevakorrapunkti läbi arutama. 

1. Volikogu määruse eelnõu „Harku valla koerte ja kasside pidamise eeskiri“
Ettekandega esines vallasekretär Ene Veges. Lisaselgitusi jagasid jurist Õnnela Vaarik ja keskkonnaspetsialist Lembe Reiman.
Määruse eelnõu käis volikogu istungitel arutlusel septembris ja oktoobris, kuid volikogu 7 koosseisu volituste lõppemisega langesid kõik menetlemata jäänud eelnõud volikogu menetlusest välja. Seetõttu on määruse eelnõud täiendatud.
Määruse „Harku valla koerte ja kasside pidamise eeskiri“ peamine eesmärk on määratleda Harku valla territooriumil elavate, viibivate koerte ja kasside pidamise nõudeid, seega määrus kehtestab koerte ja kasside pidajate õigusi ja kohustusi. Nõuete täitmise tulemusel püütakse tagada nii loomapidajate kui ka teiste isikute huvidega arvestamine ning ohutus. Samuti on üheks prioriteetsemaks eesmärgiks tagada loomapidaja valdusest lahtipääsenud loomade tuvastamine läbi märgistamise ja vastavasse registrisse kandmise, tänu millele on võimalik looma omanikule leitud loomast teavitada. Eeskirja eesmärk on tagada isikutele õigusselgus, mis tähendab, et iga isik peab olema teadlik sellest, mida temalt oodatakse ning millised on tagajärjed, kui õigusakte ei täideta. 

Küsimusi esitasid ja sõna võtsid kõik komisjoni liikmed. Sealjuures tegid komisjoni liikmed järgis ettepanekuid:
•	A. Kabali ettepanekud:
§ 4 lg 1 täiendada sõnaga „tahked“;
§ 4 lg 7 sõnastust tuleks muuta nt „Jalutusrihmaga ohjamata võib koeraga avalikus kohas viibida seal, kus see ei ole keelatud.“
§ 7 täiendada sõnaga „järjepidev“; 

•	E. Tiirik tegi ettepaneku määrusega reguleerida mitte üksnes kasside ja koerte vaid kõikvõimalike lemmikloomade pidamist. 

•	V. Rajasaare ettepanekud: 
väljend „jalutusrihma otsas“ asendada määruses läbivalt sõnaga „lõastatud“;
§ 2 punkt 7 sõnastada „ohustamine on kaaskodanike elu, tervist või vara, ohtu seadev tegevus“;
§ 9 lg 9 jätta välja sõna „vähemalt“.

Otsustati: 
Ühehäälselt (7 poolthäälega) suunata määruse eelnõu volikokku I lugemisele ning teha volikogu esimehele ettepanek määrata eelnõu muudatusettepanekute tegemise tähtajaks 09.02.2014.

2. Volikogu määruse eelnõu „Harku valla lemmikloomade registri põhimäärus“
Ettekandega esines vallasekretär Ene Veges. Lisaselgitusi jagasid jurist Õnnela Vaarik ja keskkonnaspetsialist Lembe Reiman.
Eelnõuga kaasajastatakse hetkel kehtivat Harku Vallavolikogu 29. märtsi 2007 määrust nr 7 „Harku valla koerte registri põhimäärus“, seda täiendades ning muutes määrus sõnastust, regulatsiooni ja struktuuri.
Harku valla lemmikloomade registri eesmärgiks on pakkuda lemmikloomade omanikele kaotatud, valdusest lahti pääsenud või leitud looma kiiret ja mugavat identifitseerimist ning võimalust kanda registrisse lemmikloomade vaktsineerimise andmed. Register võimaldab kohalikul omavalitsusel pidada arvestust tema piirkonnas peetavatest registreeritud lemmikloomadest ning ühtlasi omada ülevaadet nende omanikest. 

Küsimusi esitasid ja sõna võtsid: A. Kask, V. Rajasaar, H. Õepa, A-L. Mitt, A. Kabal, E. Tiirik.

Otsustati: 
Ühehäälselt (7 poolthäälega) suunata määrus volikokku ja toetada määruse vastuvõtmist volikogu istungil.

3. Vahi külas Vabriku II maaüksuse ja lähiala detailplaneeringu algatamine
Ettekandega esines planeerimis- ja ehitusosakonna juhataja Veiko Toomingas.
Eelnõuga tehakse ettepanek algatada Vahi külas Vabriku II maaüksuse ja lähiala detailplaneering, mille eesmärgiks on selgitada välja võimalused jagada olemasoleva maatulundusmaa sihtotstarbega maaüksus 2-ks transpordimaa, 1-ks elamumaa ja 1-ks maatulundusmaa sihtotstarbega krundiks ning määrata elamumaa krundile ehitusõigus üksikelamu ehitamiseks.

Küsimusi esitas V. Rajasaar.

Otsustati: 
Ühehäälselt (7 poolthäälega) suunata eelnõu volikokku ja toetada otsuse vastuvõtmist volikogu istungil.

4. Vahi külas Vabriku II maaüksuse ja lähiala detailplaneeringule keskkonnamõju strateegilise hindamise algatamata jätmine
Ettekandega esines keskkonnaspetsialist Lembe Reiman. Tegemist on eelmises päevakorrapunktis arutatud detailplaneeringule KSH algatamata jätmisega, sest planeeringu lahenduse kontekstis ei ole ette näha planeeringuga kaasnevaid olulisi negatiivseid mõjusid keskkonnamõju hindamise ja keskkonnajuhtimissüsteemi seaduse mõistes.

Küsimusi esitas H. Õepa.

Otsustati: 
Ühehäälselt (7 poolthäälega) suunata eelnõu volikokku ja toetada otsuse vastuvõtmist volikogu istungil.

Saabus J. Kase. Kohal 8 komisjoni liiget.

5. Tiskre külas Alasniidu elamurajooni lõunaosa detailplaneeringu algatamine
Ettekandega esines planeerimis- ja ehitusosakonna juhataja Veiko Toomingas.
Eelnõuga tehakse ettepanek algatada Tiskre külas Alasniidu elamurajooni lõunaosa detailplaneering, mille eesmärgiks on selgitada välja võimalused muuta olemasolevate elamumaa sihtotstarbega maaüksuste piire ja kavandada välja ehitamata elamukruntidest valdavalt 3000 m² suurused kaksikelamu ehitusõigusega krundid.

Küsimusi esitasid ja sõna võtsid V. Rajasaar, H. Õepa.
Lisaselgitusi jagas E. Sandla.

V. Rajasaar tegi ettepaneku vallavalitsusel planeeringust huvitatud isikuga sõlmitavasse lepingusse lisada kohustus kogu klindiastang jalamist kuni klindipealse alani jätta täiesti  puutumatuks ja looduslikuks, nii maastiku kui taimestiku osas. Piirdeaedu võib rajada ainult ümber õuemaa (klindiastangust võimalikult kaugel).

Otsustati: 
Ühehäälselt (8 poolthäälega) suunata eelnõu volikokku ja toetada otsuse vastuvõtmist volikogu istungil kui V. Rajasaare poolt esitatud ettepanekuga on arvestatud.

6. Viti külas Sooja tee 11 ja Sooja tee 13 maaüksuste detailplaneeringu algatamine
Ettekandega esines planeerimis- ja ehitusosakonna juhataja Veiko Toomingas.
Eelnõuga tehakse ettepanek algatada Viti külas Sooja tee 11 ja Sooja tee 13 maaüksuste detailplaneering, mille eesmärgiks on selgitada välja võimalused liita Sooja tee 11 ja Sooja tee 13 maaüksused ning määrata moodustatavale elamukrundile elamu ehitusõigus.

Küsimusi esitasid ja sõna võtsid V. Rajasaar, E. Tiirik, H. Õepa.

Otsustati: 
Ühehäälselt (8 poolthäälega) suunata eelnõu volikokku ja toetada otsuse vastuvõtmist volikogu istungil.

7. Muud küsimused
Toimus arutelu Roisu KV arendamise ja matkaraja kasutamise küsimuses Suurupi külas.
Küsimusi esitasid ja sõna võtsid A-L. Mitt, E. Tiirik, A. Kabal, H. Õepa, V. Rajasaar, J. Kase. 

Komisjon soovib vallavalitsuselt:
1.	vastust, mitu ehitusluba ning millistele kinnistutele on Roisu ja Pärtli tee arenduse kinnistutele väljastatud, soovitavalt kaardile märgituna;
2.	kogu kirjavahetust Roiseri KV-ga;
3.	ühenduse võtmist Harju Matkaklubiga ning kutsuda selle esindaja järgmisele komisjoni koosolekule seoses Harku valda läbiva Euroopa matkarajaga. Palume ka selles osas teha ettevalmistused (matkaraja kulgemise kaart, kokkulepped maaomanikega, tähistamised, probleemid jne).

Anne-Ly Mitt
Komisjoni esimees
ja koosoleku juhataja